Tower of Babel in Miskito
Tauar Babelra (1863 version Li samra tara pot luan, Noa ba waikna kau mani 350 iwi kann. Noa almuk polli takan, ai lupia nanni sin, sakunna ba wina upla woala almuk takras. Ba piuara wita nanni upla woala saura polli munan, alba baku. Wita kumi, nina Nimrod, Noa snawika tauan Babel paskan. Ba taim upla puk ai bila kumi aisi kan. Ba upla nanni luki kan, tauan tara paskaia, twira aoalla unra nina Euprates, ba lilapassra tauar, uttla, tara, yerri polli walpa wina, kasbrika tilak paski ullaia, witin nanni turui takaia apia. Sakunna dia ba nanni luki kan, God misbara kaikan, ai kupia baiwan. “Kaissa,” God wisatta, “yawan pura wina bal iupi, ba tauar slingbi saukaia, bila tanis ulakaia, bara ba nanni pana pana ai bila walbi'apia.” Ba upla nanni makka takaskan, uttla ba paskaia, tasba banira puk turui wan. Source: Bible Stories in the Mosquito-Language, Old and New Testaments. Biblia Historia. Testament almuk, raya sin. Moskito bila. Stuttgart, 1863. Babel utla tara karnakira ba sturka (2010 version)
Blasi piua ra tasba ra upla sut ba yapti bîla kumi baman aisi kan.
Bara baku ban witin nani lalma tasbaya wina taki impakan, bara Sinar tasbaya kat wan twi langnika tara kum sakan, bara bahara witin nani takaski iwan.
Yu kum witin nani pana pana aisi kaikan: “Kaisa yawan slaubla ni blok nani paskaia, bara pauta ra angki karna daukpi.” Bara witin nani blok ba walpa watlika ra brin, baku târ ba sin tasba wina sakan, baha ba simint watlika ra brin.
Bara witin nani win ai walka nani ra: “Man nani bal, kaisa yawan tawan tara kum paskaia, bara utla karnakira purara pali sin kum mâkaia, watla bahna ba kasbrika alkaia praiska kat, bara baku natka ra yawan wan nina ba tara kulkan kabia, bara tasba mawanra sin yawan nani ba yakabrira baman tauki kabia apia.”
Sakuna Dawan bal iwan, baha tawanka tara ra utla karnakira purara pali upla nani mita mâki kan ba kaikaia.
Bara Dawan luki kaikan: “Kaiks naha uplika nani sut na upla kumi baman sa, ai bîla aisinka kumi baman aisisa, baha mita witin nani warkka na pat dauki tâ krikan sa. Diara kumi mita sin witin nani daukaia lukan ba takaskan kabia apia.
Yamni sa yawan iwi wih witin nani ai bîla aisi ba tanis turbaia, bara baku lika witin nani ai uplika nani wal pana pana dîa aisi ai tânka bri ba yabrika tânka bribia apia.”
Bara baku Dawan mita witin nani ba tanis turban tasba aiska ra, bara tawanka sin paskras mahka swin.
Baha tasbaya ra upla nani sut iwi kan ba, bîla aisinka nani ba tanis turban Dawan mita bara tasba aiska ra turwi taki wan. Baha tâka ba mita, tawanka nina ba Babel mâkan.
Source: Blasi Sturka (Genesis). DAWAN BÎLA AISKA. Baibil Ba. Bible Society in Nicaragua, 2010.
Tower of Babel in Misumalpan languages